PAGE  
10

[image: image1.png]ROMANIA





  Parlamentul României   

 Camera Deputaţilor

COMISIA PENTRU ADMINISTRATIE PUBLICA,

                       25  februarie 2002

amenajarea teritoriului Si echilibru 



Nr.26/540 
ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.155/2001 privind aprobarea programului de gestionare a câinilor fără stăpân, trimis Comisiei noastre pentru dezbatere şi avizare în fond, cu adresa nr.734 din 28 ianuarie 2002. 

La întocmirea raportului, Comisia a avut în vedere:

· avizul Comisiei pentru buget, finanţe şi bănci nr.33 din 31.01.2002.

· avizul Comisiei juridice, de disciplină şi imunităţi nr.734 din 6.02.2002.

· avizul Consiliului Legislativ cu nr.1246 din 22.11.2001.



Prin obiectul de reglementare şi conţinutul său, proiectul de lege face parte din categoria legilor ordinare.

PRESEDINTE,







SECRETAR,

IOAN OLTEAN


    









KOVACS CSABA TIBERIU

  Parlamentul României   

 Camera Deputaţilor

Comisia pentru administraţie publică,

  








25  februarie 2002 

amenajarea teritoriului Si echilibru 



 






Nr. 26/540
ecologic






RAPORT

asupra proiectului de Lege pentru aprobarea Ordonanţei de urgenţă a Guvernului nr.155/2001 privind aprobarea programului de gestionare a câinilor fără stăpân



În urma examinării proiectului de Lege pentru aprobarea Ordonanţei de urgenţă a Guvernului nr.155/2001 privind aprobarea programului de gestionare a câinilor fără stăpân, în şedinţele din 6 şi 12 februarie 2002, Comisia  a hotărât, cu unanimitate de voturi, ca proiectul de lege sus-menţionat să fie supus spre dezbatere şi adoptare Plenului Camerei Deputaţilor, în forma adoptată de Senat în şedinţa din 20 decembrie 2001, cu următoarele amendamente:

Nr.

crt
Text iniţial


Amendament propus 

Text adoptat de comisie
Motivarea

1.
Text Lege


ARTICOL UNIC. – Se aprobă Ordonanţa de urgenţă a Guvernului nr.155 din 21 noiembrie 2001 privind aprobarea programului de gestionare a câinilor fără stăpân, publicată în Monitorul Oficial al României, Partea I, nr.794 din 13 decembrie 2001, cu următoarele modificări: 


Text Lege


ARTICOL UNIC. – Se aprobă Ordonanţa de urgenţă a Guvernului nr.155 din 21 noiembrie 2001 privind aprobarea programului de gestionare a câinilor fără stăpân, publicată în Monitorul Oficial al României, Partea I, nr.794 din 13 decembrie 2001, cu următoarele modificări şi completări: 


In urma dezbaterilor din Comisie, Ordonanţei de urgenţă a Guvernului i s-au adus şi completări.

2.

2. Articolul 4 va avea următorul cuprins:


“Art.4 – Câinii fără stăpân vor fi capturaţi şi transportaţi în adăposturile serviciilor pentru gestionarea câinilor fără stăpân, unde vor fi cazaţi o perioadă de timp de până la 14 zile, cu respectarea normelor prevăzute în anexele nr.1 şi 2.”

2. Articolul 4 va avea următorul cuprins: 


“Art.4 – Câinii fără stăpân vor fi capturaţi şi transportaţi în adăposturile serviciilor pentru gestionarea câinilor fără stăpân, unde vor fi cazaţi o perioadă de timp de 14 zile, cu respectarea normelor prevăzute în anexele nr.1 şi 2.”
S-a eliminat sintagma “până la” pentru a nu fi ignorate normele de profilaxie antirabică. Se impune ţinerea câinilor sub observaţie 14 zile pentru prevenirea rabiei umane.



3. 

3. La articolul 5, alineatul (1) va avea următorul cuprins:


“(1) După examinarea lor de către medicul veterinar, câinii fără stăpân care sunt bolnavi cronici şi incurabili vor fi eutanasiaţi imediat ce au fost aduşi în adăposturi, cu respectarea prevederilor prezentei ordonanţe de urgenţă.”
   3.
Alineatul (1) al articolului 5 va avea următorul cuprins:


“(1) După examinarea lor de către medicul veterinar, câinii fără stăpân care sunt bolnavi cronici incurabili vor fi eutanasiaţi imediat ce au fost aduşi în adăposturi, cu respectarea prevederilor prezentei ordonanţe de urgenţă.”
Se elimină conjuncţia “şi” dintre “cronici” şi “incurabili” pentru evidenţierea mai clară a situaţiei în care trebuie eutanasiaţi câinii care suferă de boli incurabile, afecţiuni care le face imposibilă deplasarea şi/sau hrănirea, pentru curmarea suferinţei prelungite.

 

4. 

Art.5. – (2) Eutanasia este un act de sacrificare prin procedee rapide, nedureroase, a câinilor bătrâni sau bolnavi ori care nu au fost revendicaţi sau adoptaţi în condiţiile şi în termenele stabilite prin prezenta ordonanţă de urgenţă.” (text din ordonanţă).

Aliniatul (2) al articolului 5 va avea următorul cuprins:


“(2) Eutanasia este un act de sacrificare prin procedee rapide, nedureroase, a câinilor prevăzuţi la alin.(1) ori care nu au fost revendicaţi sau adoptaţi în condiţiile şi în termenele stabilite prin prezenta ordonanţă de urgenţă.”


S-a eliminat expresia “bătrâni sau bolnavi” şi s-a înlocuit cu expresia “prevăzuţi la alin.(1)”, după cuvântul “câinilor”.



5.

Art.7. – (1) In situaţia în care după expirarea termenului de cazare prevăzut la art.4, câinii nu au fost revendicaţi sau adoptaţi, aceştia vor fi eutanasiaţi.

(text din ordonanţă)

Alineatul (1) al articolului 7 va avea următorul cuprins:


Art.7 – (1) In situaţia în care după expirarea termenului de cazare prevăzut la art.4, câinii nu au fost revendicaţi sau adoptaţi conform anexelor nr.4 şi 5, aceştia vor fi eutanasiaţi.


S-a introdus anexa nr.5 privitoare la formularul de adopţie/revendicare pentru persoanele juridice.

6.

Art.8. – (2)  Revendicarea sau adopţia câinilor de către solicitanţi se va face pe baza declaraţiei-angajament, al cărei model este prevăzut în anexa nr. 4, cu achitarea unei taxe care reprezintă cheltuielile medicale şi de întreţinere, al cărei cuantum se stabileşte prin hotărâre a consiliului local. 

(text din ordonanţă)

Alineatul (2) al articolului 8 va avea următorul cuprins:


Art.8. – (2)  Revendicarea sau adopţia câinilor de către solicitanţi se va face pe baza declaraţiei-angajament, al cărei model este prevăzut în anexele nr. 4 şi 5, cu achitarea unei taxe care reprezintă cheltuielile medicale şi de întreţinere, al cărei cuantum se stabileşte prin hotărâre a consiliului local. 


Pentru corelare cu art.7 alin.(1).

7.

Art.10 – Toate serviciile specializate pentru gestionarea câinilor fără stăpân vor ţine registre speciale vizate de medicul veterinar concesionar a activităţii de asistenţă sanitară veterinară, în care se vor menţiona următoarele: data capturării, data şi ora cazării în adăpost, caracteristicile individuale ale animalului, numărul de câini prinşi, revendicaţi, adoptaţi, eutanasiaţi, substanţa utilizată şi numele persoanei care realizează eutanasia, numărul de tatuaj, numărul fişei de adopţie, data vaccinării antirabice, data sterilizării, data predării cadavrelor la societăţile ce vor executa incinerarea, precum şi persoanele care au instrumentat manoperele respective. 

(text din ordonanţă)

Articolul 10 va avea următorul cuprins:


Art.10 – Toate serviciile specializate pentru gestionarea câinilor fără stăpân vor ţine registre speciale vizate de medicul veterinar concesionar a activităţii de asistenţă sanitară veterinară, în care se vor menţiona următoarele: data capturării, data şi ora cazării în adăpost, caracteristicile individuale ale animalului, numărul de câini prinşi, revendicaţi, adoptaţi, eutanasiaţi, motivul eutanasierii, substanţa utilizată şi numele persoanei care realizează eutanasia, numărul de tatuaj, numărul fişei de adopţie, data vaccinării antirabice, data sterilizării, data predării cadavrelor la societăţile ce vor executa incinerarea, precum şi persoanele care au instrumentat manoperele respective.


S-a adăugat expresia “motivul eutanasierii” după cuvântul “eutanasiaţi”, pentru un spor de precizie a reglementării.



8.

Art.11 – Acţiunile de capturare, adăpostire, vaccinare, deparazitare, sterilizare, adopţie şi eutanasie se pot face şi în prezenţa reprezentanţilor societăţilor de protecţie a animalelor în cazul în care aceştia solicită acest lucru, în baza unui program orar prestabilit. 

(text din ordonanţă)

Articolul 11 va avea următorul cuprins: 


Art.11 – Acţiunile de capturare, adăpostire, vaccinare, deparazitare, sterilizare, adopţie şi eutanasie se vor face şi în prezenţa reprezentanţilor societăţilor de protecţie a animalelor în cazul în care aceştia solicită acest lucru, în baza unui program de colaborare.
Se înlocuieşte sintagma “se pot” cu “se vor” pentru a da o notă imperativă acţiunilor. Se adaugă expresia “de colaborare” după program, în loc de “orar prestabilit” pentru a asigura o transparenţă totală, activităţile  privind animalele fiind controlate şi vizate de societăţile de protecţie, societatea civilă participând activ, ca în toate ţările, la acţiunea de protecţie a animalelor, iar România nu trebuie să facă excepţie.



9.

Art.14. – Constituie contravenţie următoarele fapte şi se sancţionează după cum urmează:


a) nerespectarea dispoziţiilor prevăzute la art.1, art.2 alin.(1), art.3, art.6 alin.(1) , art.7 alin.(2), art.8 alin.(1), art.9, art.10 şi a condiţiilor prevăzute în declaraţia-angajament, cu amendă de la 10.000.000 lei la 25.000.000 lei;

(text din ordonanţă)



Litera a) a articolului 14 va avea următorul cuprins:


a) nerespectarea dispoziţiilor prevăzute la art.1, art.2 alin.(1), art.3, art.4, art.6 alin.(1) , art.7 alin.(2), art.8 alin.(1), art.9, art.10 şi a condiţiilor prevăzute în declaraţia-angajament, cu amendă de la 10.000.000 lei la 25.000.000 lei;


Se sancţionează contravenţional şi nerespectarea dispoziţiilor art.4.

10.

Art.17. – Anexele nr.1 – 4 fac parte integrantă din prezenta ordonanţă de urgenţă.

(text din ordonanţă)

Articolul 17 va avea următorul cuprins:


Art.17. – Anexele nr.1 – 5 fac parte integrantă din prezenta ordonanţă de urgenţă.


A fost introdusă o anexă nouă, nr.5.



11.

Anexa nr.1 

D. Hrănirea şi curăţirea adăposturilor

………………………………………………….

2. Hrana trebuie să fie întotdeauna proaspătă. Hrana uscată va fi administrată individual şi supravegheat.

(text din ordonanţă)


La Anexa nr.1, lit.D, pct..2 va avea următorul cuprins: 

………………………………………………….

2. Hrana trebuie să fie întotdeauna proaspătă. Hrana va fi administrată individual şi supravegheat.
Se elimină noţiunea “uscată”, pentru că nu este necesară precizarea felului hranei.

12.

Anexa nr.1 

E. Vehiculele

………………………………………………….

2. Vehiculele trebuie să ofere animalelor siguranţă, securitate, protecţie împotriva intemperiilor naturii şi aerisire adecvată. Fiecare animal trebuie să aibă o cuşcă separată, în condiţii speciale fiind acceptate maximum 2 animale. Trebuie să existe o cuşcă separată pentru animale moarte şi pentru animale bolnave.

……………………………………………...


5. Şoferii vehiculelor să fie instruiţi să acorde ajutor animalelor bolnave

6. Se interzice efectuarea eutanasiei în vehicule de transport pentru câini.


La Anexa nr.1,lit.E, pct.2, 5 şi 6 vor avea următorul cuprins: 

…………………………………………………

2. Vehiculele trebuie să ofere câinilor siguranţă, securitate, protecţie împotriva intemperiilor naturii şi aerisire adecvată. Fiecare câine trebuie să aibă o cuşcă separată. Trebuie să existe o cuşcă separată pentru câinii morţi şi pentru câinii bolnavi.

………………………………………………….

5. Şoferii vehiculelor să fie instruiţi să acorde ajutor câinilor bolnavi şi răniţi.

6. Se interzice efectuarea eutanasiei în vehicule de transport pentru câini, dar se permite tranchilizarea câinilor în suferinţă.


Este exclus doi câini în cuşcă, obligatoriu cuşti individuale. Se înlocuieşte cuvântul “animal” cu “câine” pentru corelare cu subiectul ordonanţei.

Vor fi instruiţi să acorde ajutor şi câinilor răniţi. Se înlocuieşte cuvântul “animalelor” cu “câinilor” pentru concordanţă cu subiectul ordonanţei.



13.

Anexa nr.2 

A. NORME PRIVIND CAPTURAREA ŞI TRANSPORTUL CÂINILOR

B. Capturarea câinilor

………………………………………………….

4. Personalul calificat poate captura câinii cu crose speciale sau cu plase. Pentru capturarea câinilor se vor folosi crosele speciale formate din tije din aluminiu, având la capăt o buclă care poate să gliseze sau care se poate strânge în jurul gâtului câinelui, pentru a permite persoanei calificate să ţină câinele la distanţă şi să-l poată manipula. Bucla trebuie fixată la lărgimea dorită, pentru a evita strangularea animalului, mecanismul de declanşare rapidă fiind utilizat pentru eliberarea câinelui în caz de urgenţă sau atunci când este pus într-o cuşcă. De asemenea, câinii mai pot fi capturaţi cu ajutorul cuştilor capcană, în care se introduce mâncare şi care sunt dotate cu uşi mobile care cad după intrarea animalului în cuşcă.

(text din ordonanţă)

La Anexa nr.2, lit.A, pct.4 va avea următorul cuprins:

………………………………………………….
4. Personalul calificat poate captura câinii cu crose speciale sau cu plase. Pentru capturarea câinilor se vor folosi crosele speciale formate din tije din aluminiu, având la capăt o buclă care poate să gliseze sau care se poate strânge în jurul gâtului câinelui, pentru a permite persoanei calificate să ţină câinele la distanţă şi să-l poată manipula. Bucla trebuie fixată la lărgimea dorită, pentru a evita strangularea câinelui, mecanismul de declanşare rapidă fiind utilizat pentru eliberarea câinelui în caz de urgenţă sau atunci când este pus într-o cuşcă. De asemenea, câinii mai pot fi capturaţi cu ajutorul cuştilor capcană, în care se introduce mâncare şi care sunt dotate cu uşi mobile care cad după intrarea câinelui în cuşcă, aflată pe sol şi apoi încărcată în autovehicul.


Se înlocuieşte cuvântul “animalului” cu “câinelui” pentru concordanţă cu subiectul ordonanţei, şi pentru o corectă descriere a operaţiunii de capturare.

14.

Anexa nr.2


B. Transportul câinilor

1. Câinii docili pot fi transportaţi până la adăposturi în vehicule închise de tip camionetă. Ei pot fi legaţi cu o lesă de colier, dar în nteriorul unei cuşti puse în vehicul. Animalelor li se pot pune şi botniţe din nailon.

(text din ordonanţă)


La Anexa nr.2, lit.B, pct.1 va avea următorul cuprins:
1. Câinii docili pot fi transportaţi până la adăposturi în vehicule închise de tip camionetă. Câinii se vor transporta în cuşti individuale. 


Exclus mai mulţi câini într-o singură cuşcă chiar şi legaţi.

15. 

Anexa nr.3 


Eutanasierea câinilor

1. Se recomandă pentru a fi eutanasiate animalele care nu au fost revendicate sau care nu au putut fi adoptate. Eutanasia se recomandă, de asemenea, în cazul animalelor care prezintă comportament foarte agresiv, boli cronice şi boli incurabile. 

2. Eutanasierea câinilor se efectuează de către un medic veterinar. 

3. Eutanasierea câinilor se realizează numai prin utilizarea barbituricelor - pentobarbital sodic; acesta este disponibil sub trei forme: soluţie sterilă care poate fi utilizată şi ca anastezic, soluţie 20%, nesterilă, specială pentru eutanasie, şi pudră. Administrarea intravenoasă este posibilă numai în cazul în care animalul este contenţionat corespunzător. Dacă aceasta nu este posibilă, injecţia poate fi administrată în cavitatea peritoneală. Barbituricele nu trebuie să fie injectate pe cale intramusculară sau subcutanată. Pentru căţei calea de administrare care se utilizează este cea peritoneală. 

4. La animalele nervoase, excitate sau agresive se pot administra tranchilizante ori sedative prin injectarea intramusculară a ketaminei, acepromazinei sau xylazinei. Produsele narcotice pot fi administrate şi pe cale orală. 

5. Medicul veterinar este singura persoană care poate avea acces la barbiturice şi care poate decide în privinţa utilizării medicamentelor periculoase. 
(text ordonanţă)


Anexa nr.3 va avea următorul cuprins: 


Anexa nr.3 

Eutanasierea câinilor

1. Se recomandă pentru a fi eutanasiaţi câinii care nu au fost revendicaţi sau care nu au putut fi adoptaţi. Eutanasia se recomandă, de asemenea, în cazul câinilor care prezintă boli cronice incurabile.

2. Eutanasierea câinilor se efectuează de către un medic veterinar. 

3. Eutanasia câinilor se realizează numai prin utilizarea barbituricelor, injectate intravenos, numai după pierderea cunoştinţei câinelui indusă prin anestezie. Câinii vor fi asistaţi până la constatarea decesului. Barbituricele nu trebuie să fie injectate pe cale intramusculară sau subcutanată. Pentru câinii nou-născuţi, calea de administrare care se utilizează este cea peritoneală. Produsele narcotice pot fi administrate şi pe cale orală.
4. Medicul veterinar este singura persoană care poate avea acces la barbiturice şi care poate decide în privinţa utilizării medicamentelor periculoase.
Se înlocuieşte cuvântul “animal” cu “câine” pentru concordanţă cu întreg textul ordonanţei. Se elimină “comportament foarte agresiv” şi “şi boli” pentru concordanţă cu art.5 alin.(1) din  textul Senatului.

Punctele 3 şi 4 ale anexei nr.3 din Ordonanţă se abrogă şi se reformulează conform Convenţiei Europene pentru protecţia animalelor – Consiliul Europei 1978 Strabourg.

Punctul 5 din anexa nr.3 din Ordonanţă devine punctul 4.

16.

Anexa nr.4


Formular de adopţie

…………………………………………………

(text ordonanţă)

Titlul anexei nr.4 va avea următorul cuprins:


Anexa nr.4


Formular de adopţie/revendicare

………………………………………………….
Pentru conformitate cu prevederile art.8

17.



După anexa nr.4 se introduce o anexă nouă, Anexa nr.5 care va avea următorul cuprins:


Anexa nr.5


Formular de adopţie/revendicare


Subscrisa societate ………………cu sediul …………………..str…………………. nr……..sector….…………judeţ……………….. telefon ………… înregistrată la Oficiul Registrului Comerţului ………………. sub nr…… reprezentată de …………………în calitate de ………..legitimat cu BI seria….. nr………….. eliberat de ………….la data de …………… .

1. 
Se angajează să adopte un număr de …… câini, identificaţi cu nr. de tatuaj ………… adăpostiţi de Serviciul de gestionare a câinilor fără stăpân, în următoarele condiţii: 

1. să respect normele de îngrijire şi hrănire a câinelui;

2. să prezint periodic câinele la medicul veterinar, în cazul în care se impune intervenţia acestuia sau pentru a fi vaccinat antirabic;

3. să anunţ Serviciul de gestionare a câinilor fără stăpân în cazul decesului sau al înstrăinării acestuia;

4. să nu abandonez câinele, iar în cazul în care nu îl mai doresc, să îl predau Serviciului de gestionare a câinilor fără stăpân;

5. să achit Serviciului de gestionare a câinilor fără stăpân taxa care reprezintă cheltuielile medicale şi de întreţinere aferente cazării câinelui.

Data ______________ 

Semnătura 

Semnătura reprezentantului 

reprezentantului
Serviciului de gestionare
societăţii
 
a câinilor fără stăpân
____________

________________

Anexa nr.5 reprezintă declaraţia angajament a persoanei juridice.


In cursul dezbaterilor în Comisie, următorul amendament nu a fost acceptat: 

Nr. 

crt.
Text iniţial
Amendament propus (autorul)
Motivare

1. 


Doamna deputat Mihaela Ionescu (PRM) propune să se introducă un alineat nou (4) la articolul 7 cu următorul cuprins:


“Câinii sănătoşi şi blânzi vor putea fi readuşi după deparazitare, vaccinare antirabică şi sterilizare, cu marcarea standardizată pentru atestarea sterilizării în teritoriul de unde au fost ridicaţi şi unde sunt adaptaţi fiind acceptaţi de comunitatea umană respectivă, aceste animale având statut de «câine comunitar».”


1. Pentru susţinere:

Se oferă o altă alternativă eutanasierii, deci să nu fie condamnaţi la moarte prin acest act normativ.

Acest text este conform Convenţiei Europene pentru protecţia animalelor – octombrie 1987 Consiliul Europei – Strasbourg.

2. Pentru respingere

Acest alineat nou este în contradicţie cu litera şi spiritul proiectului de lege, care-şi propune să gestioneze câinii comunitari. Introducerea acestui nou text ar face legea inoperantă. 



PREŞEDINTE,
















SECRETAR, 




IOAN OLTEAN













KOVACS CSABA TIBERIU


Experţi parlamentari:

Iulia Toader

Stelian Androne
